við frv. til l . um skyldutryggingu lífeyrisréttinda og starfsemi lífeyrissjóða . Frá Pétri H. Blöndal og Gunnlaugi M. Sigmundssyni . 1 . Á undan 29. gr. komi ný grein , svohljóðandi : Félagsfundur fer með æðsta vald í málefnum lífeyrissjóðs . Heimild til að sitja félags fund hafa sjóðfélagar eða umboðsmenn þeirra . Stjórn lífeyrissjóðs boðar til félagsfund ar . Henni ber að boða félagsfund innan viku ef sjóðfélagar með 1 / 10 atkvæðavægis eða endurskoðendur sjóðsins krefjast þess skriflega og greina fundarefni . Til félagsfundar skal boðað með dagskrá í auglýsingu í fjölmiðlum með minnst fjögurra vikna og mest sjö vikna fyrirvara . Atkvæðisréttur sjóðfélaga á félagsfundi fer eftir áunnum og framreiknuðum iðgjöld um þeirra eftir nánari ákvæðum í samþykktum sjóðsins . Sjóðfélagi getur veitt öðrum að ila skriflegt umboð til þess að fara með atkvæði sitt á félagsfundi . Slíkt umboð gildir aldrei lengur en tvö ár og það má afturkalla hvenær sem er . Aðili sem ber beina ábyrgð á skuldbindingum lífeyrissjóðs eða ábyrgð á breytilegu iðgjaldi til hans skal þrátt fyrir ákvæði 2. mgr. fara með meiri hluta atkvæða á félags fundi sjóðsins og við stjórnarkjör skv. 5. mgr. samkvæmt nánari ákvæðum í samþykktum sjóðsins . Ársfund skal halda árlega í síðasta lagi fjórum mánuðum eftir lok reikningsárs . Í fundarboði skal auglýst eftir framboðum til stjórnar og gefa tveggja vikna framboðs frest . Á ársfundi skal taka fyrir skýrslu stjórnar , ársreikninga , tryggingafræðilega úttekt , fjárfestingarstefnu , laun stjórnar og tillögu stjórnar um breytingar á samþykktum sjóðs ins . Stjórn sjóðsins skal kjósa með beinum hætti á aðalfundi eða með almennri leynilegri póstatkvæðagreiðslu fyrir aðalfund ef kosning á aðalfundi er óframkvæmanleg . 2. 30. gr. falli brott . Greinargerð . Hér er lagt til að um félagsfundi lífeyrissjóða gildi svipaðar reglur og um hluthafafundi hlutafélaga . Reglur um atkvæðavægi eru þó vandmeðfarnar vegna þess hagsmunaáreksturs sem óhjákvæmilega verður milli eldri og yngri sjóðfélaga við val á forsendum sem notaðar eru við tryggingafræðilega úttekt , sérstaklega við mat á þeirri ávöxtun sem vænst er að sjóð urinn muni ná næstu áratugi . Staða sjóðsins batnar verulega ef reiknað er með hárri ávöxtun og þá er að öðru óbreyttu hægt að hækka lífeyri til þeirra sem nú taka lífeyri . Það verða því hagsmunir eldri sjóðfélaga að reikna með hárri ávöxtun . Hins vegar þarf að skerða lífeyri líðandi stundar ef reiknað er með lágri ávöxtun en við það verður sjóðurinn sterkari en ella í fjarlægri framtíð , þegar yngri sjóðfélagar hefja töku lífeyris . Atkvæðavægi eldri sjóðfélaga verður mjög mikið ef miðað er við áunnin réttindi eða inn eign . Þeir hefðu því hugsanlega of sterk ítök með þeim hætti . Ef miðað er við höfðatölu fá þeir sem eiga mjög lítil réttindi , t.d. vegna hlutastarfs , of sterk ítök . Þeir geta auk þess átt at kvæðisrétt í tveimur eða þremur sjóðum samtímis . Þetta má hindra með því að miða við þann rétt sem sjóðfélaginn kemur til með að ávinna sér um starfsævina ( framreiknaður réttur ) , en þá er hugsanlegt að yngri sjóðfélagar fái of mikil ítök miðað við hagsmuni þeirra . Lausnin gæti falist í því að miða við blöndu af áunnum og framreiknuðum réttindum . Þegar aðili , t.d. ríkissjóður , ber ábyrgð á lífeyrissjóði , beina eða óbeina , er eðlilegt að hann hafi öll tök á stjórn sjóðsins og breytingum á samþykktum því að hann á allt undir því að skynsamlega sé staðið að rekstri sjóðins . Nauðsynlegt getur verið að grípa til póstatkvæðagreiðslu ef aðstæður eru þannig að sjóð félagar geta ekki kosið beinni kosningu á félagsfundi . Það getur átt við ef lífeyrissjóðurinn er mjög fjölmennur eða ef sjóðfélagar eru mjög dreifðir , t.d. sjómenn . Eðlilegt verður að telja að ákvæði um félagsfund komi á undan ákvæðum um stjórn , sem kosin er á félagsfundi . Því er lagt til að ákvæði um félagsfund komi í stað 30. gr. en verði jafnframt á undan 29. gr .